Júst á Húsum

Júst Olaf Jacobsen á Húsum (født 28. november 1860 i Tórshavn, død 25. november 1932) var en færøysk kongsbonde og politiker. Han var en av de ni mennene som innbød til Julemøtet i 1888, et møte som regnes som starten på Færøyenes selvstendighetskamp. Han ble senere formann i Føringafelag. Jacobsen var innvalgt på Lagtinget fra Suðurstreymoy fra 1899 til 1903.

Av yrke var han kongsbonde på Húsum i Tórshavn med krøtter og sauer på beite i utkanten av byen, like ved der idrettsanleggene i Gundadalur nå ligger. Han investerte også i fiskefartøyer. Han var også en dyktig smed, som sammen med Rasmus Effersøe «la hånd og ånd sammen for å lage nye jordbruksredskaper.»

 Referanser 

Kategori:Færøyske lagtingsmedlemmer
Kategori:Færøyske bønder
Kategori:Personer fra Tórshavn
Kategori:Portal:Færøyene/artikler
Kategori:Fødsler i 1860
Kategori:Dødsfall i 1932